CELEX: 62019TN0539
Language: da
Date: 2019-07-30 00:00:00
Title: Sag T-539/19: Sag anlagt den 30. juli 2019 — Les Mousquetaires og ITM Entreprises mod Kommissionen

30.9.2019   
            
            
               DA
            
            
               Den Europæiske Unions Tidende
            
            
               C 328/67
            
         
      Sag anlagt den 30. juli 2019 — Les Mousquetaires og ITM Entreprises mod Kommissionen
      (Sag T-539/19)
      (2019/C 328/75)
      Processprog: fransk
      
         Parter
      
      
         Sagsøgere: Les Mousquetaires (Paris, Frankrig) og ITM Entreprises (Paris) (ved advokaterne N. Jalabert-Doury, K. Mebarek og B. Chemama)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Nærværende sag forenes med sag T-255/17.
               
            
                  —
               
               
                  Indsigelsen om, at artikel 20, stk. 4, i forordning nr. 1/2003 er ulovlig, idet den ikke giver en adgang til effektive retsmidler med hensyn til betingelserne for gennemførelse af afgørelser om kontrolundersøgelser i overensstemmelse med artikel 1, 8 og 13 [i den europæiske konvention til beskyttelse af menneskerettigheder og grundlæggende frihedsrettigheder] og artikel 7 og 47 i [Den Europæiske Unions charter om grundlæggende rettigheder], tages til følge.
               
            
                  —
               
               
                  Afgørelse AT.40466 — Tute 1 af 13. maj 2019, hvorved Les Mousquetaires S.A.S. og alle selskabets datterselskaber blev pålagt at underkaste sig en kontrolundersøgelse i medfør af artikel 20, stk. 4, i Rådets forordning nr. 1/2003 af 16. december 2002, annulleres.
               
            
                  —
               
               
                  Det afslag på den beskyttelse, der er sikret ved EU-retten, som sagsøgerne har været genstand for, annulleres.
               
            
                  —
               
               
                  Kommissionens afgørelse, som blev meddelt sagsøgerne den 18. juni 2019, hvorved de uden en rimelig begrundelse blev frataget retten til effektive retsmidler hvad angår de oplysninger, der undersøges som led i en fortsat kontrolundersøgelse, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat otte anbringender.
      
                  1.
               
               
                  Det første anbringende om en tilsidesættelse af grundlæggende rettigheder, retten til boligens ukrænkelighed og retten til en effektiv domstolsbeskyttelse som følge af manglende effektiv domstolsprøvelse af betingelserne for gennemførelse af afgørelser om kontrolundersøgelser.
               
            
                  2.
               
               
                  Det andet anbringende om en tilsidesættelse af artikel 20, stk. 4, i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82 (EØS-relevant tekst) (EFT 2003, L 1, s. 1) og af grundlæggende rettigheder som følge af, at afgørelsen om kontrolundersøgelse var utilstrækkeligt begrundede og af denne grund har frataget sagsøgerne grundlæggende garantier, der gælder i denne forbindelse.
               
            
                  3.
               
               
                  Det tredje anbringende om en tilsidesættelse af artikel 20, stk. 4, i forordning nr. 1/2003 og af de grundlæggende rettigheder, eftersom Kommissionen ikke havde rådighed over noget indicium, der begrundede den anfægtede afgørelse.
               
            
                  4.
               
               
                  Det fjerde anbringende om magtfordrejning samt om en tilsidesættelse af artikel 20, stk. 4, i forordning nr. 1/2003 og af grundlæggende rettigheder, eftersom afgørelsen om kontrolundersøgelse ikke fulgte af en upartisk undersøgelse og tværtimod havde alle kendetegn ved en retsakt, der vedtages med andre formål end dem, hvorom der er rejst indsigelse.
               
            
                  5.
               
               
                  Det femte anbringende om en tilsidesættelse af artikel 20, stk. 3 og 4, og af artikel 21 i forordning nr. 1/2003 og af grundlæggende rettigheder, eftersom sagsøgerne er blevet frataget andre grundlæggende garantier, som i sig selv medfører retsaktens ugyldighed, hvis de ikke opfyldes.
               
            
                  6.
               
               
                  Det sjette anbringende om et åbenbart urigtigt skøn og om en tilsidesættelse af proportionalitetsprincippet, i forbindelse med Kommissionens afgørelse om den vedvarende kontrolundersøgelses hensigtsmæssighed, varighed og omfang.
               
            
                  7.
               
               
                  Det syvende anbringende om en tilsidesættelse af grundlæggende rettigheder som følge af afslaget på at sikre en passende beskyttelse af visse dokumenter, for hvilke sagsøgerne havde anmodet om en EU-retlig beskyttelse.
               
            
                  8.
               
               
                  Det ottende anbringende om en tilsidesættelse af grundlæggende rettigheder som følge af den ubegrundede hindring af retten til for Unionens retsinstanser at anlægge et søgsmål med påstand om udsættelse af undersøgelsen af de oplysninger, der er forseglet i afventning af nærværende søgsmål.